**С Ъ О Б Щ Е Н И Е**

Във връзка с внесено в РИОСВ – Враца от инвестиционно предложение (ИП) за: „Изграждане на нискоетажни жилищни сгради в имот с кадастрален номер №12259.881.17, в местност „Еглежето“, землището на гр. Враца“, с възложител: Н\*\* Н\*\* Й\*\*, гр. Враца, на основание чл. 5, ал. 2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Предвижда се разделяне на горепосочения поземлен имот на десет по-малки и изграждане на еднофамилни двуетажни жилищни сгради във всеки от тях. За реализацията на ИП е необходимо да се проведе процедура по смяна предназначението на земята от трайно предназначение „горска“ в „жилищно нискоетажно строителство, зона Жм“, с цел отреждане на устройствени показатели в съответствие с инвестиционното намерение.

Съгласно представената информация имотът граничи със стопански път, общинска публична собственост, продължение на съществуващата улица „Хан Крум“. Предвижда се в границите на имот №12259.881.17 разширяване на съществуващия черен път 12259.881.21 и нов тупик.

В близост до имота има ток и вода. След получаване на данни от „ВиК“ ООД - Враца и „Електроразпределителни мрежи Запад“ ЕАД ще се определи нуждата от изграждане на съответната техническа инфраструктура.

Не се предвижда заустване на отпадъчни води в повърхностни водни обекти или съоръжения, които могат да създадат опасност от замърсяване на подземни води.

На площадката няма да бъдат налични опасни химични вещества.

Формираните от строителството отпадъци ще се извозват от третират съгласно Закона за управление на отпадъците.

Инвестиционното предложение попада в обхвата т. 10, буква „б„ – за урбанизирано развитие, включително строителство на търговски центрове и паркинги от Приложение № 2 на *Закона за опазване на околната среда* (ЗООС, обн. ДВ бр. 91/2002 г. с изм. и доп.). В тази връзка съгласно чл. 93, ал. 1, т. 1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**.

Компетентен орган за произнасяне с решение е директорът на РИОСВ – Враца, в съответствие с чл. 93, ал. 3 от ЗООС.

Информираме Ви, че на основание чл. 7, ал. 2, т. 4 от *Наредбата за условията и реда за извършване на оценка на въздействието на околната среда* (Наредба за ОВОС), постъпилата документация е изпратена на Директора на Басейнова дирекция “Дунавски район” - Плевен за становище, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

**ІІ. По отношение на изискванията на чл. 31 от Закона за биологичното разнообразие (ЗБР):**

При извършена проверка, относно местоположението на ПИ 12259.881.17, предмет на ИП, спрямо границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) се установи, че същия **попада** в границите на Природен парк "Врачански балкан", обявен със Заповед № 1449/21.12.1989 г. на председателя на Комитета за опазване на околната среда (обн. ДВ, бр. 3/1990 г.) и прекатегоризиран със Заповед № РД-934/22.07.2003 г. на Министъра на околната среда и водите (ДВ, бр. 73/2003 г.). За защитената територия има влязъл в сила План за управление /ПУ/ с Решение №750/14.10.2011 г. на МС.

 Имот с № 12259.881.17., в местност „Еглежето“, гр. Враца, **попада** на територията на защитени зони от мрежата Натура 2000 - **BG0000166 "Врачански Балкан"** за опазване на природните местообитания и на дивата флора и фауна, обявена със Заповед № РД-1031/17.12.2020 г. на министъра на околната среда и водите (обн. ДВ. бр. 19/05.03.2021 г.) и **BG0002053 "Врачански Балкан"** за опазване на дивите птици, обявена със Заповед № РД-801/04.11.2008 г. на МОСВ (Обн. ДВ, бр. 105/2008 г.).

При извършената проверка за допустимост по смисъла на чл. 12, ал. 2 във връзка с ал. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (*Наредбата за ОС, обн. ДВ, бр. 73 от 11.09.2007 г. с изм. и доп*.), се установи, че ИП е **допустимо** спрямо режимите на дейности в защитени зони

BG0000166 "Врачански Балкан" и BG0002053 "Врачански Балкан", определени със заповедите по чл. 12, ал. 6 от ЗБР.

ИП попада под разпоредбите на чл.2, ал.1, т.1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС) и подлежи на процедура по **оценка за съвместимостта му** с предмета и целите на опазване на защитените зони, по реда на чл. 31, ал. 4, във връзка с ал. 1 от ЗБР, която се провежда чрез процедурата по преценяване на необходимостта от извършване на ОВОС.

 *Копие от писмото е изпратено до община Враца и БДДР.*

 /отговорено от РИОСВ-Враца на 28.03.2023 г./